boreonemorale sone
Store norske leksikon,Biologi,Vitenskapsgrener i biologien,Botanikk,Plantenes utbredelse
Boreonemorale sone er en smal overgangssone mellom den boreale barskogssonen og den nemorale løvskogssonen, preget av en blanding av boreale og nemorale trekk. Skogen er en blandingsskog av bartrær og sommergrønne løvtrearter.
Løvtrærne er for en stor del slike som vi forbinder med en edelløvskog, mens bartrærne gjerne er gran og furu. Eventuelt dominerer barskogen på nordvendte dalsider, med kjøligere forhold og tyngre jord, mens løvtrærne overtar på de sørvendte, med varmere og bedre gjennomluftet jord. Nordgrensen for sommereik på Østlandet regnes vanligvis som nordgrensen også for den boreonemorale sonen i Skandinavia, men også flere av de andre edle løvtreartene har nordgrenser som faller noenlunde sammen med denne. Les mer i Store norske leksikon den boreale barskogssonen den nemorale løvskogssonen